OR รายใหญ่เริ่มเข้า..?
หุ้น OR หลังจากราคาหลุด 20 บาท และลงไปต่ำสุดนับจากเข้าซื้อขายในตลาดหุ้น คือ 19.60 บาท เมื่อวันที่ 16 มี.ค.ที่ผ่านมา และมาปิดตลาด 19.90 บาท
หุ้น OR หลังจากราคาหลุด 20 บาท และลงไปต่ำสุดนับจากเข้าซื้อขายในตลาดหุ้น คือ 19.60 บาท เมื่อวันที่ 16 มี.ค.ที่ผ่านมา และมาปิดตลาด 19.90 บาท
22 มี.ค. 2566

หุ้น OR หลังจากราคาหลุด 20 บาท
และลงไปต่ำสุดนับจากเข้าซื้อขายในตลาดหุ้น คือ  19.60 บาท
เมื่อวันที่ 16 มี.ค.ที่ผ่านมา
และมาปิดตลาด 19.90 บาท
หลังจากนั้นราคาหุ้นเริ่มฟื้นต่อเนื่อง
วันที่ 17 มี.ค. บวกขึ้นมาได้ 0.20 บาท
20 มี.ค.ปิดบวก 0.20 บาท
21 มี.ค.ปิดบวก 0.70 บาท
และเมื่อวานนี้ราคาปิดบวก 0.40 บาท มาที่ 21.40 บาท
หรือหากนับจากวันที่ 16 มี.ค. 66 ที่เป็นช่วงราคาต่ำสุด( 19.60 บาท) ราคาหุ้นวิ่งกลับขึ้นมาแล้ว 9.18%
วิเคราะห์กันแบบง่าย ๆ
หุ้นที่มีขนาดมาร์เก็ตแคปมูลค่ากว่า  252,000 ล้านบาท อย่าง OR
ใช้เวลา 4 วัน แล้วราคาวิ่งขึ้นมาเกือบ 10%
น่าจะเป็นแรงซื้อจากนักลงทุน “รายใหญ่” แน่นอน
เพราะไม่เช่นนั้น ไม่สามารถพาหุ้นบิ๊กแคปขึ้นมาในระดับสูงได้ในช่วงเวลาเพียงไม่กี่วัน
ส่วนรายใหญ่ที่ว่านี้นั้น
จะเป็นนักลงทุนสถาบัน หรือนักลงทุนรายบุคคล
ตรงนี้ไม่ทราบจริง ๆ
แต่หากดูจากการซื้อขายของนักลงทุนสถาบันในช่วงเวลาดังกล่าว
มีความเป็นไปได้ว่า สถาบัน (กองทุน) น่าจะเริ่มเข้ามาสะสมหุ้นเข้าพอร์ต
ปัจจัยหลักที่ทำให้หุ้น OR มีราคาหุ้นดีดกลับ
มาจากเรื่องค่าการตลาดน้ำมัน กลับมาใช้อัตราแบบ “ปกติ” หลังจากก่อนหน้านี้ กองทุนน้ำมันลดการจัดเก็บเงินเข้ากองทุนน้ำมันลง ทำให้ OR เริ่มกลับมาคิดค่าการตลาดแบบช่วงก่อนโควิดได้
ส่วนปัจจัยบวกอื่น ๆ
คงต้องไปดูว่า ตัวเลข EBITDA ของธุรกิจที่ไม่ใช่น้ำมัน
ในช่วงไตรมาส 1/66 จะเพิ่มขึ้นอย่างมีนัยฯ หรือไม่
หากเพิ่มขึ้นในทิศทางที่เป็นบวก
น่าจะช่วยเป็นอีกแรงส่ง (ด้านจิตวิทยา) ให้ราคาหุ้น OR วิ่งขึ้นต่อไปได้
ในทางเทคนิค
หุ้น OR มีแนวต้านอยู่ที่ 21.90 บาท และ 22.00 บาท เป็นแนวต้านจิตวิทยา
ระยะสั้น อาจจะมีแรงขายทำกำไรบ้างที่บริเวณแนวต้านดังกล่าว
แต่หากผ่านขึ้นไปได้
มีโอกาสลุ้นที่ราคาจะปรับขึ้นเคลื่อนไหวในกรอบ 22.50 บาท (+/-)
ส่วนที่หวั่นกันว่า การขึ้นรอบนี้ แล้วจะปรับลงไปอีกหรือไม่ เพราะหากดูจากกราฟย้อนหลัง จะพบว่า ทุกครั้งที่หุ้นวิ่งขึ้น แต่ขึ้นมาแบบจำกัด แล้วลงไปต่อ แล้วต่ำกว่าเดิม
ตรงนี้หากมองจากปัจจัยบวก (ค่าการตลาด+EBITDA นันออยล์) ที่เข้ามาสนับสนุน
น่าจะช่วยค้ำยันราคาหุ้นไว้ได้
ราคาหุ้นของ OR ที่เป็น IAA Consensus อยู่ที่ 26.40 บาทต่อหุ้น
แนวต้านใหญ่ของ OR จึงน่าจะอยู่ที่ 25.00 บาท
ในระยะสั้น คงยากที่จะผ่าน
และยังต้องไปลุ้นอีกว่า สถานการณ์ราคาน้ำมันในตลาดโลก
จะต้องเป็นใจด้วย
และภาครัฐ จะต้องไม่เข้ามาแทรกแซงเรื่องค่าการตลาด
รวมถึงโอกาสทางธุรกิจของ OR ด้วย